**Эссе ёзиш бўйича тавсиялар**

1. **Берилган матнни диққат билан ўқинг.**
2. **Эссени ёзиш жараёнида тузилишига /структурага риоя қилинг:**
3. Кириш (мавзу аниқлаш ва асосий муаммони шакллантириш)
4. Асосий қисм.
5. Муаллиф нуқтаи назаридан берилган далил ва изоҳлар
6. Тезис – асосий ғоя (шахсий муносабат, муаллиф фикрига қўшилиш ёки аксинча қўшилмаслик)
7. Биринчи аргумент (**ўзбек ва чет эл бадиий адабиётларига таяниш**)
8. Иккинчи аргумент (ҳаётий тажрибаларга таяниш)
9. Хулоса (якунлаш)

Эслатма: Эссенинг ҳажми 150 дан кам ва 300 сўздан ошмаслиги керак.

Нутқий иборалар ва эссе ёзиш учун материаллар

**Кириш**

**Нутқий иборалар:**

* Ҳеч ким инсонлар ҳаётида ... нинг муҳимлилигини инкор этмайди .
* Ҳар биримиз ... билан дуч келганмиз...
* Қадим замонлардан буён инсон фикр юритиб келган...
* Кўпинча биз ... ҳақида эшитиб қоламиз.
* Биз ... ҳақида китоблар ва фильмлардан, яқинларимизнинг ҳикояларидан биламиз.
* Ҳар бир инсон ҳаётида ... ҳақида бирор марта бўлса ҳам ўйлаб кўрган.

Кириш қисмида тавсия этилган матн мавзусини шакллантиринг.

***Нутқий иборалар:***

* ***...-*** *мана шу мавзуга матн муаллифи мурожаат қилмоқда.*
* *Бу матн (мақола) ... ҳақида.*
* *Муаллиф мурожаат қилаётган долзарб мавзу - ... мавзу.*
* *Муаллиф мақоласини ... га бағишлаяпти.*

***Асосий қисм***

**1. Муаллиф фикр юритаётган муаммо**

Муаммо – (грекчадан)- ўрганишни, ечим талаб этувчи, масала-савол.

Муаммо савол тариқасида шаклланган бўлиши мумкин. Муаммо бир нечта бўлиши мумкин. Муҳими шундай саволни танлаш керакки, муаллифнинг эътибори ҳаммасидан кўра кўпроқ қаратилган ва унинг нуқтаи назари аниқ ифода этилган бўлиши керак.

***Нутқий иборалар:***

***Муаллиф томонидан муаммо:***

* ***Қўйилиши***
* ***Баён этилиши***
* ***Кўриб чиқилиши***
* ***Илгари сурилиши***
* ***Тўхталиб ўтилган***
* ***Кўтарилган***
* ***Шаклланган/қолипланган***
* ***Изланилган***
* ***Таҳлил этилган***

***Имтиҳондаги матн муаммолари (тахминий рўйхат)***

* Тарихий эсдалик/хотира муаммоси (Нима учун инсон ўтмишини ёдда тутиши керак? Оила ва ўз Ватанини севишлик нимани англатади?);
* Инсоннинг ахлоқий мустаҳкамлиги муаммоси
* Инсониятнинг табиатга таъсири муаммоси (инсоннинг табиатга таъсир кўрсатиши қайси даражада ва бу таъсир қандай оқибатларга олиб боради);
* Инсон томонидан табиатни тирик материя сифатида қабул этилиши муаммоси (инсон табиатни гўё тирик мавжудотдек қабул қилиши, парвариш қилиши зарурми?)
* Жамиятнинг адолатсиз ижтимоий қурилиши муаммоси (инсонларнинг бойлар ва камбағалларга ажралиши табиий ҳолми, жамият тўғри қурилганми?)
* Шахсий ва ижтимоий қизиқишларни ҳисобга олган ҳолда касб танлаш муаммоси (касб танлашда шахсий ва ижтимоий қизиқишлар мос келиши мумкинми?)
* Инсоннинг жамият ва ўз олдидаги жавобгарлиги муаммоси (инсон жамиятдан, бошқа одамлардан эркин бўлиши мумкинми? )
* Маданиятнинг тижоратлаштирилиши муаммоси
* Ёлғизлик, яқин инсонига бефарқлик муаммоси
* Оталар ва болалар муаммоси
* Урушда ахлоқий танлов муаммоси
* Гўзаллик таъсири остида инсон камолоти муаммоси
* Экологик муаммолар
* Инсон ҳаётида ноннинг ўрни ва аҳамияти
* Муҳаббат муаммоси
* Ота-онанинг фидокорона муҳаббати муаммоси
* Дўстлик муаммоси
* Хизмат қилаётган ишига масъулиятли бўлиш муаммоси
* Шахсий муносабатларда ишонч ва хиёнат муаммоси
* Аёл ва уруш

**Муаллиф нуқтаи назарининг аргумент ва изоҳлари**

*Изоҳлаш оддий қайта ҳикоя қилишдан шундай фарқланадики, қайта ҳикоя қилишда қаҳрамонлар нима қилгани, изоҳлашда эса муаллиф нима қилаётгани ҳақида сўзлаб берасиз.*

Муҳими ўқилган матн билан боғлиқ бўлган айрим саволлар устида фикр юритишдир.

Матн кимга қаратилган? Долзарблиги қай даражада? Муаллиф бу муаммонинг ечимига қандай ёндашмоқда? Бу муаммо қайси категорияга тегишли: ахлоқий, этник, ижтимоий, экологик, ижтимоий-сиёсий, фалсафий, психологикми? Адабиётда бу муаммо қай даражада ёритилган? Муаллифлардан ким қўл урган бунга? Муаллиф ўз вазифасига қай даражада ёндашган? Муаллиф ушбу ҳолат ҳақида қандай сўзламоқда, диққатини нимага қаратяпти?

Шу ўринда эътиборни ифодалилик воситаларига қаратиш мумкин, агар улар муаллиф нуқтаи назарини аниқлашга ёрдам берса. Балким муаллиф сўзловчининг кўз қараши орқали кўрсатаётгандир, қаҳрамонлар тилидан сўзламоқдами? Муаллиф қандай кайфиятда ёзяпти? Нимани таъкидлаяпти? Бундан нима келиб чиқди? Бизни қандай хулосаларга олиб келяпти?

***Нутқий иборалар:***

***Муаммонинг аҳамиятини қуйидаги сўзлар ёрдамида таъкидлаш мумкин:***

|  |  |
| --- | --- |
| * ***муҳим ижтимоий*** * ***оғриқли*** * ***ҳаётий*** * ***долзарб*** * ***бирламчи*** * ***ўткир*** * ***муҳим*** * ***жиддий*** * ***тортишувли*** * ***чуқур*** | * ***аҳамиятли*** * ***долзарб*** * ***асосий*** * ***мукаммал*** * ***принципиал*** * ***ёндирувчи*** * ***етилган*** * ***бошки*** * ***ечимсиз*** * ***тўлишиб етишган*** |

***Муаммо китобхонни мажбур қилади:***

|  |  |
| --- | --- |
| * ***чуқур ўйга толдиради*** * ***муаллиф билан бирга мулоҳаза юритишга*** * ***ўзини ва атрофдагиларни яхши тушунишга*** * ***содир бўлаётган трагизмни/фожиани яхши тушунишга*** | * ***жиддий мулоҳаза юритмоқ*** * ***… ...га танқидий ёндашиш*** * ***...га ўзгача қараш*** * ***... ҳақидаги фикрлари билан ўртоқлашиш*** |

**Муаллиф нуқтаи назари (позиция)ни аниқлаш**

Бу қисмда муаллиф кўрсатилган муаммони қандай ечмоқда, ўзининг (“тарафдор”) нуқтаи назарини қандай далилламоқда, оқибатда матнни ёзишдан мақсади ҳақида ёзиш зарур. Агарда матннинг муаммоси савол бўлса, унда мауллиф унга қандай жавоб бериши, унинг нуқтаи назари – саволга жавоб бўлади.

***Қолипланган нутқий иборалар:***

|  |  |
| --- | --- |
| ***Муаллиф қилиши мумкин*** | |
| * ***Ўз мақоласини бағишлаши мумкин*** * ***Кўрсатилган муаммони ечиши мумкин*** * ***Китобхонга эмоционал таъсир этиши мумкин*** * ***Китобхонни ўз иттифоқдошига / ҳамфикрига айлантириб олиши мумкин*** * ***Содир бўлаётган картинани образли тасвир этиши*** * ***Калит муаммолар (фикр, сўз, сабаб)ни ажратиши мумкин*** * ***Уни хавотирга солаётган муаммонинг моҳиятини образли тақдим этиши*** * ***Бирон нимага ижобий ёки салбий муносабатни кучайтириши*** * ***Муаммо (ҳис-туйғу, ғоя, хаёл, хулоса, мулоҳаза) нинг чуқурлигини бера олиши*** * ***Қўйилган муаммоларнинг моҳиятини очиши*** * ***Фикрни аниқ шакллантириши (ифодлаши)*** * ***Китобхонни муаммо (мавзу, ғоя) устида ӯйланишга мажбур қилади*** * ***Кӯрилаётган муаммо (мавзу) нинг долзарблигини кӯрсатади*** * ***Кӯтарилаётган муаммога ижобий ва салбий муносабат шакллантиради*** * ***Ӽодисаларнинг негатив (позитив) сабабларини топишга харакат қилади*** * ***Қӯйилган муаммонинг кескирлигини таъкидлайди*** * ***Муаммонинг теран ва актуаллигини кӯра олади*** * ***Ӯзбек ӽаёти, адабиётининг анъаналарига мурожаат қилади …*** * ***Кӯпчиликнинг фикрини ифода этади*** * ***Нима учунлигини тушунишга ӽаракат қилади*** * ***Қатор ишанарли аргументларни қӯллайди*** * ***Ӽақиқатни излашга чорлайди*** * ***Нима учунлигини тушунтиришга ӽаракат қилади*** * ***Мақолада ӽаммасидан кӯра долзарб кӯринган муаммони кӯтаради*** * ***Муносабатларга қайта баӽо беришга мажбу этади*** | * ***Кечиктириб бўлмайдиган жавоб талаб қилувчи қатор аҳлоқий саволлар қўйиши*** * ***Анъанавий мавзуни янгича томондан кўра олишимизга ёрдам қилиши мумкин*** * ***Ниманидир исбот қилиши/ таъкидлаши*** * ***Баъзи ўринларни аниқлаши*** * ***Азалдан маълум муаммолар ҳақида янгича ёндашиб қизиқарли ёзиши*** * ***Мураккаб ҳаётий саволларга ечим топишни биз учун мақсад қилиб қўйиши*** * ***Мисол тариқасида цитата келтириши*** * ***Ҳаётнинг негатив ҳодисаларига жиддий судья/ҳукм чиқарувчи бўлиши*** * ***Мураккаб ҳаётий саволларга жавоб топшни ният қилиши*** * ***Мураккаб ҳаётий муаммоларни ўзимизни ечишга мажбур қилади (аҳлоқий танлов қилиш)*** * ***Ӽаётимизнинг осон бӯлмаган муаммолари ӽақидаги суӽбатга чақиради*** * ***Конкрет мисолларни кӯллаш орқали ишонарли қилиб исбот этади*** * ***Эскидан мавжуд булган муаммога янги ӽаёт беради*** * ***Кӯтарилаётган муаммога китобхоннинг ижобий ва салбий муносабатини шакллантиради*** * ***Нарсанинг ӽаққоний ӽолатини таъкидлайди*** * ***Қаӽрамон ва ӽодисалар ӽақида киноя (истеӽзо, ғазаб, завқ ) билан ӽикоя қилади*** * ***Ӽаётга муносабатда намуна бӯладиган хулқ-атворни курсатади*** * ***Долзарб муаммолар ӽакида ташвишланиб сӯзлайди*** * ***… га нисбатан ӯзининг фуқаролик нуқтаи назарини очиқ-ойдин қайд этади*** * ***Бизни … га чақиради*** * ***Содир бӯлаётган кӯринишни ӽаққоний тасаввур қилади*** |

***Муаллиф мақсадларни амалга оширишга интилади꞉***

* ***Сиз билан ӯз мулоӽазаларини бӯлишади, мазкур мавзу муаммо юзасидан қизиқишларини сизга етказиб бера олади***
* ***Сизга эмоционал таъсир этади***
* ***Сизда ӯз ӽамфикрини топади***
* ***Муаллиф ӯйлайдики, …***
* ***Муаллиф тасдиқлайдики, …***
* ***Муаллифнинг … га ишончи комил, бундай ишончга унинг ӯз асослари мавжуд.***
* ***Муаллиф учун муӽими китобхонни шунга ишонтириш***
* ***Муаллифнинг … ӽақидаги фикри шубӽасиз***
* ***Муаллиф китобхонни … фикрга олиб боради***
* ***Муаллиф китобхонга … ӽақидаги фикрни етказишга ӽаракат қилади.***
* ***Муаммони ечар экан мауллиф … деган хулосага келади.***
* ***. … сӯзларда, менинг фикримча, матннинг асосий муаммоси акс этган.***

***. … - ушбу сӯзлар муаллиф фикрини аниқ баён этади.***

* ***Шубӽасиз, муаллиф нуқтаи назари …***

**Шахсий мулоӽаза (муаллиф нуқтаи назари билан келишиш ёки келишмаслик)**

***Қолипланган нутқий иборалар:***

***Муаллиф билан … да келишмай бӯлмайди.***

***Муаллиф билан … да баӽслашиш мумкин.***

***Муаллиф … да мутлоқо ӽақ.***

***Бироқ унинг ... ҳақидаги фикри шубҳа уйғотади.***

***Муаллиф билан келишиш (келишмаслик) қийин.***

***Менга муаллиф нуқтаи назари яқин (тушунарли)***

***Мен муаллифнинг кўз қарашини бўлишаман (қўшилмайман)***

***Мен муаллифнинг нафрати (қайғу, қувонч) ни бўлишаман ва ўйлайманки....***

* ***Жон дилим билан ўқидим...***
* ***Бефарқ қолиб бўлмайди...***
* ***Афсуски....***
* ***Эътиборга олиш керакки, муаллиф нуқтаи назари муҳокамага шубҳа уйғотмайди***
* ***Муаллиф шуни ишончли исботламоқдаки, ...***
* ***Муаллиф, менимча, ... таъкидлашда унчалик ҳақ эмас, ...***
* ***Муаллиф нуқтаи назари, албатта, қизиқарли, лекин мен ўйлайманки, ...***
* ***Менинг фикримча, муаллиф ўз мулоҳазаларида бироз қатъий.***
* ***Мен, муаллиф ... ҳақида ҳақли сўзламоқда деб, ҳисоблайман.***
* ***Муаллиф шуни адолатли таъкидлайдики, ...***
* ***Муаллиф берган баҳо ҳақли ва аниқ. Ҳақиқатан, ....***
* ***Мазкур саволда муаллиф нуқтаи назари менинг кўз қарашимга мос келган.***

Исбот тариқасида, китобхонлик тажрибасидан мисоллар тариқасида ўқиб ўрганганлари-мизга (масалан ўзбек, рус ва чет эл адабиёти асарларига) ва ҳаётий тажрибага мурожаат қилиб 2 аргумент келтирамиз.

Муҳими, аргументларингиз ўша мавзуга юзаки расман ёндашиш бўлмай, сизнинг кўз қарашингизни далиллаши керак,. Шунинг учун ҳар бир аргументни келтирилган мисоллар орқали исбот қилаётганингизни шакллантиринг.

***Нутқий иборалар:***

* ***Бундай нуқтаи назарнинг тўғрилигига мени бадиий адабиёт ишонтиради***
* ***Келинг, бадиий адабиётдаги мавзуни очиб берувчи асарларни ёдга олайлик...***
* ***Кўз қарашимнинг тўғрилигини ... га мурожаат орқали исбот қилиб кўрсатишим мумкин.***
* ***Бадиий адабиёт асарларига мурожаат қилсак***
* ***Мисол тариқасида бадиий адабиёт намуналарига мурожаат қилсак***
* ***Мен... ҳақида мулоҳаза юритарканман, ... ( Ф.И.О.)нинг ушбу асарига мурожаат қилмасам бўлмайди, унда....***
* ***Келинг (далил, кимнидир-ниманидир хотирлаб, илмий маълумот)... га мурожаат қиламиз***
* ***Биргина мисолни келтириш кифоя...***
* ***Буни қуйидагича исботлаш мумкин...***
* ***Айтилганни тасдиқлаш учун кейинги ... далил хизмат қилиши мумкин.***
* ***Кўз қарашимнинг исботи сифатида яна бир мисол келтираман,***
* ***... га мурожаат этсак, бунга ишонч ҳосил қилиш осон.***
* ***Эшитган (ўқиган, мен билан содир бўлган) бир воқеа ёдимга тушди, ...***
* ***Менинг фикримни шу далил ҳам исботлай олади ....***

***7. Хулоса***

Хулоса – бу кириш қисмда қўлланган шаблон сўзларни такрорлаш эмас. Бу ўз фикр – мулоҳазаларидан келиб чиққан умумлашма.

***Нутқий иборалар:***

* ***Айтилганларга якун ясаб, шундай хулосага келиш мумкин...***
* ***Ўз-ўзидан қуйидаги хулоса келиб чиқяптики...***
* ***Айтилганларни умумлаштириб, қуйидагиларни айтгим келяпти,...***
* ***Китобхонлик тажрибасига асосланиб, мен томондан келтирилган барча аргументлар, бизни шунга ишонтирадики, ...***
* ***“...” мавзудаги далилларга якун ясаб, айтмасак бўлмайди, инсонлар ... керак.***
* ***(Олинма) “....,” – деб ёзади.... Бу сўзларда фикр ...ҳақида билдирилган. Матн муаллифи ҳам ... деб ҳисоблайди.***
* ***Хулоса сифатида умид қилиб шуни айтмоқчиманки,...***
* ***Шундай қилиб, хулоса қилиш мумкинки, ....***
* ***Сўзимнинг охирида инсонларни ....га чақирмоқчиман Шунинг учун келинглар, .... ҳақида унутмайлик!... ҳақида доим ёдда сақлаймиз!***
* ***Мавзу ҳақида атрофлича ўйланиб, қандай хулосага келдим “...”? Ўйлайманки, ..... керак.***

**ЭССЕ МАЗМУНИ (АДАБИЁТ)**

|  |  |  |  |  |
| --- | --- | --- | --- | --- |
| **Эссе мазмунини баҳолаш меъёрлари** | | | | |
| **Критерий/мезон**  **(юқориси 40 балл)** | **5 балл** | **4 балл** | **3 балл** | **0 балл** |
| **1. Эссенинг тузилиши, мантиқийлик, кетма-кетлилик, фикрнинг баёни** | - эссе тузилишининг барча элементлари берилса;  (Кириш, асосий қисм, хулоса)  - ўқувчининг ижодий ишида асосий ғоя яхши тушунган ҳолда изчиллик билан тўлиқ, мавзуга мос шахсий фикр-мулоҳаза орқали баён этилса; | - эссе тузилишининг барча элементлари берилса;  - ижодий ишда асосий ғоя кетма-кетлилик билан баён этилса, лекин шахсий фикр-мулоҳаза билдиришда камчиликлар бор, ёки ёзма ишда биргина хатбошига (абзац) ажратилишида хатога йўл қўйилса; | -эссе тузилиши элементларининг 3дан 2таси берилса,  - ижодий ишда фикр баёни тўлиқ ёритилмаган 3-4 имловий хатолар мавжуд, ёки иккита хатбошига (абзац) ажратилишида хато бўлса; | - ишда хатбоши-ларга (абзац) ажратишда, эссе элементларини қўллашда хатолик бўлса;  - 5 та мантиқан имловий хатоларга йўл қўйилса; |
| **2. Қолиплан-ганлик ва матннинг асосий муаммоларини изоҳланиши** | -ўқувчи матндаги долзарб муаммони тўғри аниқласа;  -муаммони тушуниш ва шаклланиши билан боғ-лиқ хатолари йўқ бўлса,  -битирувчи шаклланган ижодий ишини бошқа манба, мисол/цитатага таяниб изоҳласа; | -ўқувчи матндаги долзарб муаммони тўғри аниқласа;  -муаммони тушуниш ва шаклланиши билан боғлиқ хатолари йўқ бўлса;  - лекин *изоҳ юзаки, асоссиз;* | -матндаги асосий муаммони очишга уриниш бўлган, лекин шаклланиши аниқ эмас ва ёки асоссиз; | -битирувчи матндаги долзарб муаммони тўла очиб беролмаса;  -изоҳ берилмаган, фикр қайта сўзланган; |
| **3.Асос қилиб олинган матн муаллифи нуқтаи назарига изоҳ ва далиллар** | -муаллиф нуқтаи назари аниқ белгиланса;  - муаллиф нуқтаи назари билан боғлиқ аниқ хатолар бўлмаса;  - муаллиф нуқтаи назари матнга таяниб изоҳланса ёки бошқа манбаларга; муаллиф нуқтаи назарини далилловчи мисол ва цитата (олинма)лар келтирилса; | -муаллиф нуқтаи назари аниқланса ва кўрсатилса;  - муаллиф тасаввури нуқтаи назари билан боғлиқ аниқ хатолар бўлмаса;  - лекин изоҳ юзаки асоссиз; | -муаллиф нуқтаи назарини кўрсатишга уриниш бўлган, лекин ижодий иш аниқ, тушунарли қолипланмаган;  - изоҳ берилмаган, фикр қайта сўзланган. | - ўқувчи муаллиф нуқтаи назарини аниқ кўрсатол-маган ёки нотўғри кўрсатган;  -изоҳ берилмаган, фикр қайта сўзланган. |
| **4. Шахсий нуқтаи назар ва тезиснинг қолипланиши** | -битирувчи муаллиф томо-нидан қўйилган долзарб муаммога шахсий фикр-мулоҳазаларини қолип-ланган ҳолда ифодалаган (муаллиф нуқтаи назарига қўшилиб ёки қўшилмай)  - муаммога ўз муносабати тезис шаклида қолипланиб берилган; | -битирувчи муаллиф томонидан қўйилган долзарб муаммога шахсий фикр-мулоҳазаларини қолипланган ҳолда ифодалаган (муаллиф нуқтаи назарига қўшилиб ёки қўшилмай) аммо етар-ли даражада ўз муносаба-тини тезис кўринишида қолиплолмаган; | *-*муаллиф томонидан қўйилган муаммо бўйича ўз фикр-мулоҳазаларини билдиришга ҳаракат қилинган*, лекин тўла/ аниқ очиб берилмаган.* | -ўқувчи муаллиф томонидан қўйилган долзарб муаммога шахсий фикр-мулоҳаза-ларини билдира олмаган ёки шаклан (масалан, “Мен муаллиф фикрига қўшиламан/ қўшилмайман”). |
| **5. Ўз нуқтаи назари аргументи: аргументлар мавжудлиги** | -тезисни асословчи иккита-дан кам бўлмаган аргу-мент келтирилган (ўз нуқтаи назари)  -биринчи аргумент ўқиган матнга асосланган ва/ёки бошқа ўқиган бадиий асарига таянилган.  -иккинчи аргумент ҳаётий тажриба, мисолларга таяниб қолипланган. | -тезисни асословчи бир аргумент келтирилган (ўз нуқтаи назаридан)  - Аргумент ўқиган бадиий асар ёки бошқа бадиий адабиётларга таянилган ҳолда асосланилса; | -бир аргумент келтирилган;  -аргумент фақат ҳаётий тажриба, мисоллар асосида қолипланган; | - аргумент сифатида матн ўқувчи томонидан сўзланса ва биргина изоҳланса. |
| **6. Аргументда изчиллик ва саводхонлилик** | -илгари сурилган тезис ва аргумент ўртасида мослик мавжуд;  -аргументлар аниқ ишонч билан қолипланган, матндан мисоллар ва цитаталар келтирилган ва/ ёки бошқа адабиёт манбаларидан далиллар қўлланса;  - мавзуни очиш учун матндан керакли қисм изоҳланиб мисол тариқасида сўзлаб берилса; | -илгари сурилган тезис ва аргумент ўртасида мослик мавжуд;  -аргументлар ўз сўзлари билан қолипланган, лекин етарли даражада ишончли эмас;  - мавзуни очиш учун матндан керакли қисм изоҳланиб мисол тариқасида сўзланса; | -илгари сурилган тезис ва аргумент ўртасида қисман мослик бўлса;  - аргументлар ўз сўзлари билан қолипланган, лекин етарли мисоллар келтирилмаган;  - мавзуни очиб бериш учун мисол тариқасида матндан сўзлаб берилса, лекин эссе муаллиф томонидан изоҳланмаган. | - илгари сурилган тезис ва аргумент ўртасида умуман мослик бўлмаса;  - аргументлар ишончсиз ва матн шунчаки ўқувчи томонидан сўзлаб берилса; |
| **7. Хулоса** | -хулоса, асосий ғоя келтирилган аргумент ва мисоллар асосида келиб чиқса;  - эссе матнида кўтарилган долзарб муаммога оид мулоҳазалар, маълумот-лар умумлаштирилиб якунланса; | - хулоса, асосий ғоя келтирилган аргумент ва мисоллар негизида келиб чиқса;  - эсседа маълумотлар умумлаштирилган, лекин кўтарилган муаммога якун ясалмаган; | - хулоса қисман тезис ва аргументга мосланса;  - эссе ўз ичига маълумотлар умумлашмасини олган; | - хулоса берилмаган ёки асосий ғоя ва аргументларга мос келмаса. |
| **8. Нутқ услублари, имло ва тиниш белгиларига риоя қилинилиши** | услубий ва имло хатолари йўқ ёки 1 хатога йўл қўйилса; | 2 ёки 3та хатога йўл қўйилса; | 4-5 хатога йўл қўйилса; | 5 дан ортиқ хатоси бўлса. |

**Баллни баҳога алмаштриш жадвали (адабиёт)**

|  |  |
| --- | --- |
| **Балл** | **Баҳо** |
| 40-31 | 5 |
| 30-21 | 4 |
| 20-11 | 3 |
| 10-0 | 2 |

**Саводхонликни баҳолаш меъёрлари (ўзбек тили)**

|  |  |
| --- | --- |
| **«5» баҳо** | 1 тиниш белгини қўйишда ёки 1 грамматик хатога йўл қўйилса. |
| **«4» баҳо** | Йўл қўйилса:   * 2 имло/ орфографик ва 2 тиниш белгисини қўйишда / пунктуацион хатоликка; * 1 имло ва 3 тиниш белгисини қўйишда хатоликка; * имло хатолари йўқ бўлган ҳолда 4 тиниш белгисини қўйишда ва 2 грамматик хатоликка. |
| **«3» баҳо** | Йўл қўйилса:   * 4 имло ва 4 тиниш белгисини қўйишда хатоликка * 3 имло ва 5 тиниш белгисини қўйишда хатоликка; * имло хатолари йўқ бўлган ҳолда 7 тиниш белгисини қўйишда ва 4 грамматик хатоликка. |
| **«2» баҳо** | «3» баҳога берилган талабларга нисбатан грамматик, имловий ва тиниш белгиларини қўйишда кўп хатоликларга йўл қўйилса. |

**ЭССЕ ЁЗИШ УЧУН ТАВСИЯЛАР**

**1. Тавсия этилган матнни диққат билан ўқинг ва қуйидаги вазифаларни бажаринг:**

- матн мавзусини аниқланг,

- муаллиф кўтараётган муаммони шакллантиринг ва ёзинг,

- унинг долзарблиги нимада эканини тушунтиринг,

- муаллиф кўтараётган муаммога қарашли ўз нуқтаи назарингизни шакллантиринг ва ёзинг,

- Ҳаётий тажриба, адабий матнлар ва бошқа санъат турларига таяниб, ўз нуқтаи назарингизни далилланг.

**2. Эссе ёзишда структурага қатъий риоя қилинг:**

**I. Кириш** (мавзуни аниқлаш ва асос қилиб олинган матннинг муаммосини шакллантириш, долзарблилиги)

**II. Асосий қисм**

* 1. Муаллиф нуқтаи назарини аниқлаш ва изоҳлаш.
  2. Тезис (шахсий фикр, муаллиф нуқтаи назари билан рози ёки рози эмаслиги)
  3. Ўз нуқтаи назарини далиллаш:
* *Биринчи аргумент / далил (ўқилган матнга таяниш / асосланиш)*
* *Иккинчи, далил / аргумент (ватан, ўзбек ва жаҳон адабиётининг бадиий асарларига таяниш)*
* *Учинчи далил / аргумент (ҳаётий тажрибасига таяниш)*

**III. Хулоса (натижа)**

**Эссе ёзиш учун қолипланган нутқий ибораларни қўлланг.**

1. **Мавзуни аниқлаш учун қолипланган нутқий иборалар:**

*- …[ Муаллиф]... “ [ номи]” ҳикоясида долзарб мавзуга мурожаат қиладики – бу мавзу ...*

*- Ҳеч ким инсонлар ҳаётидаги ... нинг муҳимлигини инкор эта олмайди.*

* *Ҳар биримиз ... билан тўқнашганмиз.*
* *Қадим замонлардан буён инсон ... ҳақида ўйланиб келган (... устида ўйланиб қолган).*
* *Кўпинча биз ... ҳақида эшитиб қоламиз.*

*- Ўзимизга қанчалик тез-тез савол бериб турамиз ...*

*- Биз китоблар ва фильмлардан, яқинларимизнинг ҳикояларидан ... ҳақида биламиз.*

*- Ҳар қандай инсон ҳаётида ҳеч бўлмаганда бир марта бўлса ҳам ... ҳақида ўйланган.*

**2) Муаммони шакллантириш учун нутқий қолипланган иборалар:**

*- Муаллиф кўтараётган муаммо*

*- Муаллиф муҳим масалага мурожаат қилмоқда ...*

*- Муаллиф томонидан ... (нимани?) муаммоси илгари сурилган (тўхталган, кўриб чиқилган, кўтарилган, тақдим этилган, шакллантирилган)*

*Матн муаллифини ташвишга солаётган муаммо ...*

*Муаллиф бизга кўрсатмоқчи бўлган муаммо ... шунақа...*

*Муаллиф кўриб чиқаётган муаммо шундаки, ... унда ...*

*Муаллифнинг матни менга муҳим (жиддий, жиддий, зиддиятли, чуқур) муаммо ҳақида ўйлашга мажбур этади.*

*- Муаллиф бизга кўрсатмоқчи бўлган муаммо бу ...*

*- Муаллифнинг фикрича, бу муаммо ...*

*- [Муаллиф] ўз матнида ахлоқий (фалсафий, ижтимоий, экологик ..) муаммони кўтариб чиқади ... Бу муаммо, шубҳасиз, бугунги кунда долзарб бўлиб, кенг жамоатчиликни хавотирга солмоқда.*

**3) Муаллиф позициясини аниқлаш ва шарҳлаш учун қолипланган нутқий иборлар:**

*- Муаллифнинг позицияси аниқ. [Муаллиф] ... ҳақида мулоҳаза юритар экан, бизга ... демоқчи бўлади.*

*- Муаллифнинг нуқтаи назари, менимча, жуда аниқ ифода этилган. Бу қуйидагилардан иборат:*

*- Муаллиф мурожаат қилаётган ... ҳақидаги савол (биринчи хатбоши / абзацда бўлгани каби муаммони бошқа сўзлар билан белгиланг) ҳеч кимни бефарқ қолдирмасдан қўймайди, ёки у қайсидир даражда ҳар биримизга тегишлидир.*

*- [Муаллиф] томонидан тақдим этилган муаммо бугунги кунда жуда долзарб, чунки ...*

*- Муаллиф ўзи кўтараётган савол устида четламай фикр юритаркан, унинг ўзи баён этаётган муаммо ҳақидаги қизиқишини ҳис этиш мумкин.*

*- Унинг (муаммога) муносабати ҳаяжонли, ҳиссиётли тарзда (мисол келтиринг) ёзма шаклда китобхоннинг диққатини ... га жалб қилишга интилиши сезилади.*

*- (Муаммо ҳақида) фикр юритаркан муаллиф (қандай материалда муаммони кўрсатмоқчи: балки хотиралар, суҳбатлар, бадиий ривоя, тўлқинланган монолог, буюк инсонларнинг фикрлари, мулоҳазалар, табиат тасвирлари ва бошқалар) га мурожаат қилади.*

*- [Муаллиф] ўқувчини мустақил равишда хулоса чиқаришга (муаммони ҳал қилишга) мажбур қилади.*

**4) Асосий фикрни киритиш учун қолипланган нутқий иборлар (шахсий фикр, муаллиф нуқтаи назари билан келишиш ёки келишмаслик)**

* *Муаллиф билан шунда келишмаслик мумкин эмас, ...*
* *… Муаллиф билан баҳслашиш мумкин ...*
* *Муаллиф шунда ҳақки,...*
* *Муаллиф адолатли қайд этадики, ...*
* *Бироқ унинг ... ҳақидаги фикри шубҳа уйғотади.*
* *Муаллиф билан келишиш (келишмаслик) қийин*
* *Муаллифнинг позицияси менга яқин (тушунарли)*
* *Мен муаллифнинг фикрига қўшиламан (қўшилмайман)*
* *Мен муаллифнинг фикрига қўшиламан. Ҳақиқатан ...*
* *Муаллиф нуқтаи назари, албатта, қизиқ, аммо мен шундай ҳисоблайман ...*
* *Менинг фикримча, муаллиф ўз ҳукмларида бирмунча қатъий –*
* *Мен муаллифнинг ... ҳақидаги сўзларини адолатдан деб ҳисоблайман.*

1. **Аргументлар киритиш учун қолипланган нутқий иборалар:**

***ҳаётий тажрибасини қўллаш орқали:***

* *Кўпинча ... билан тўқнашишга тўғри келиб қолади*
* *Бу каби ... ҳодисалар ахир (ҳаётий норма) одатий ҳол бўлиб қолмадими?*
* *Қайси биримиз бундай ... ҳолни кузатмаганмиз (тўқнашмаганмиз; (ўзида сезмаган); гувоҳи бўлмаган)*
* *Афсуски, шу кунларда тез-тез (бизнинг орамизда; атрофимизда) ...*

***китобхонлик тажрибасидан:***

* *Бундай муаммо жуда кўп буюк ўзбек ёзувчиларини ташвишга солган, хусусан ...*
* *Айниқса бу муаммо ... асарларда жуда кескир қўйилган.*
* *Муаллиф кўтараётган мавзунинг муҳимлиги шуни исбот этадики, ўзбек ёзувчилари ўз асарларида бунга мурожаат қиладилар.*
* *- Ҳаётда ва адабиётда бунга ўхшаш мисоллар кам эмас. Асарда шундай ...*
* *... га мурожаат қиламиз.*

***томошабинлик тажрибасидан:***

* *– Мавзу тез-тез Интернетда (газета ва журналлар саҳифаларида) (мулоҳаза) муҳокама қилинади.*
* *Ушбу мавзуга кўплаган мақола ва телекўрсатувлар бағишлангани ҳам тасодиф эмас, чунки ўзига диққат талаб этади.*

1. **хотима (хулоса) учун қолипланган нутқий иборалар:**

* *Шундай қилиб, ...*
* *Юқорида айтилганлардан келиб чиқиб, хулоса қилиш мумкин ёки цитата келтиринг*
* *... Айтилганларга якун ясаб, хулоса қилиш мумкин ...*
* *Беихтиёр ўз-ўзидан хулоса келиб чиқади ...*
* *– Айтилгналарни умумлаштириб, шуни айтмоқчиманки, ...*
* *– Мен келтирган аргументлар, бизни шунга ишонтирадики, ...*
* *“...” мавзуси ҳақидаги мулоҳаза якунида, айтмай бўлмайди, одамлар ... даркор.*
* *– (Цитата) “...” – ёзган. Бу сўзларда ... ҳақидаги фикр ифода этилган.*
* *... – Матн муаллифи ҳам шундай ... ҳисоблайди.*
* *– Хотимада ... га умидни ифода этишни истайсан*
* *– Шундай қилиб, хулоса қилиш мумкинки, ...*
* *. – Якунида одамларни ... га чақиргин келади. Шундай экан, келинглар ... ! ... ҳақида ёдда тутамиз! Шуни ёдда тутмоқ муҳимки, ...*
* *– Мавзу юзасидан мулоҳаза юритарканман, мен шундай хулосага келдим “...”*

Илова: эссе кўлами 150 сўздан кам ва 300 сўздан кўп бўлмаслиги лозим.

**Аргументли эссе**

**Инсон учун энг қийини кундан кун одам бўлишдир**

**Чингиз Айтматов “Асрга татигулик кун”романи асосида**

**1-топшириқ. Матнни ўқинг.**

... Она Байит қабристонининг ўз тарихи бор. Ривоятга кўра ўтган замоналарда Сариўзакни босиб олган жунгжанлар асирга тушган жангчиларга нисбатан беҳад шафқатсизликлар қилар эканлар. Улар кези келиб бундай тутқунларни қўшни ўлкаларга қул қилиб сотиб юборишар экан. Бу эса тутқуннинг омади келган ҳисобланар экан. Чунки сотиб юборилган қул эртами-кечми, бир кун ўз ватанига қочиб кетиши мумкин экан-да. Жунгжанларнинг қўл остида тутқун бўлиб қолганларнинг эса шўри қурир экан. Улар маҳкумнинг бошига тери қалпоқ тортиш йўли билан даҳшатли бир тарзда уни қийнаб, унинг хотрасини йўқотар эканлар. Одатда бундай жазога жангда асир тушган ёш йигитлар гирифтор бўлишарди. Аввалига жунгжанглар тутқуннинг сочини дастлаб ўнгидан, сўнгра тескарисидан тақир қириб ташлашарди. Сартарошлик маросими тугагач, жунгжангларнинг чапдаст қассоблари каттакон бир туяни сўйиб, терисини шила бошлайдилар. Улар биринчи навбатда, энг қалин ва энг оғир бўлган бўйин терисини ажратиб бўлакларга бўлишар, ҳовури чиқиб турган ёпишқоқ терини шу заҳотиёқ ҳозирда сузувчилар киядиган қалпоқча сингари, тутқуннинг янги қирилган тақир бошига кийгизиб қўйишарди. Мана шу – тери қоплаш дейилади. Бундай қийноққа дучор этилган қул ё даҳшатли азобларга бардош беролмай ўлиб кетар, ё хотрасидан умрбод маҳрум этилиб, ўтмишини эслай олмайдиган қулга – манқуртга айланиб қолар эди.

Манқурт ўзининг ким эканини, қайси уруғ-аймоқдан эканини, исмини, болалик кезларини, ота-онасининг кимлигини бутунлай ёддан чиқарган бўлиб, ўзининг одамлигини ҳам унутиб юборади. Ўзининг инсоний қадр-қимматини идрок этолмаган манқурт хўжалик ишлари нуқтаи назаридан бир қанча афзалликларга эга эди. У нотовон ва забонсиз бир махлуқ бўлгани учун ҳам мутлақо итоаткор ва беозор.

Инсоннинг инсонлик фазилати, яратилганда бирга яратилиб, ўлганда яна бир ўзи билан бирга кетадиган ва бошқа мавжудотлардан ажратиб турадиган бирдан-бир ноёб фазилати – хотираси, ақл-идроки бўлса-ю, уни таг-томри билан юлиб олсалар, ахир, бу қандай бедодлик?! Ундан кўра қалбини поралаб, истаганча зиён-заҳмат етказиб, ўлимга маҳкум этишлари ёки бўлмаса бир йўла бошидан жудо этишлари юз чандон яхши эмасми? Ўзларининг мудҳиш тарихида хиёнаткор сифатида шуҳрат қозонган кўчманчи жунгжанглар энг муқаддас нарса – инсоннинг муқаддас инсонийлик моҳиятига ҳам чанг солдилар. Улар қулларни жонли хотирадан маҳрум этиш йўлини ўйлаб топдилар, бу билан бани одам зотига ақл бовар қиладиган ва бовар қилмайдиган ёвузликлар орасида энг қабиҳ жиноятга қўл урдилар.

Савдогарларнинг карвони кўп ўтмай ўз йўлига равона бўлди. Ўша кеча тонг отгунга қадар турли ўй-хаёллар оғушига чўмган Найман она Сариўзак даштидаги ўша манқурт чўпонни топиб, унинг ўғлими, йўқми эканига ишонч ҳосил қилмагунча кўнгли тинчимаслигини айтди. Она кўнглини аллақачонлардан бери жанг майдонида қолган ўғлининг бедарак кетгани ғаш қилиб келар эди, энда ўша сезги, ўша гумон қайта қўзғалиб уни даҳшатга сола бошлади... Бундай қийноқлару, азоб-уқубатлардан бир умр ғам чекиб, гумонсираб, хавотирланиб юргандан кўра, албатта, ўғлини бир эмас, икки бор кўмгани яхши эмасми?

Унинг ўғли Сариўзак томонларда жунгжанглар билан бўлган жангда шахид бўлган эди. Эри ундан бир йил муқаддам ҳалок бўлган. – Найман элида маълум ва машҳур киши эди у. Кейин ўғил отасининг ўчини олиш учун биринчилардан бўлиб жангга отланди. Бу элат одатида ҳалок бўлганларни жанг майдонида қолдириб кетиш номус саналарди. Қариндош-уруғлари жангчининг жасадини олиб келишлари лозим. Бироқ унинг иложи бўлмади. Ўша катта жангда қатнашганлардан кўпгина киши душман билан рўбарў келиб жангга киришганида Найман онанинг ўғли от ёлини қучоқлаганича йиқилганини, жанг суронидан чўчиган от уни олиб қочганини кўришган экан. Шунда йигит эгардан қулайди-ю, бир оёғи узангидан чиқмай ўзи отнинг ёнида осилиб қолади, бундан баттар ҳуркиб кетган от жон-жаҳди билан унинг жонсиз танасини чўл ичкарисига судраб кетади. Водариғ, от уни ғаним томон судраб кетди.

Найман она туячига яқин келиб уни танидию туясидан қандай тушганини билмай қолди. Йиқилиб тушдими, сурилиб тушдими – шу тобда онага бунинг аҳамияти йўқ эди!

* Ўғилгинам, қароғим! Сени изламаган жойим қолмади! – дея ўғли томон талпинди. – Мен сенинг онангман!

Бирдан она аҳволни тушунди. Тушундию депсиниб қичқирганча йиғлаб юборди. Алам ва даҳшатдан лаблари дириллаб, шунча уринса ўзини қўлга ололмасди.

Найман она букчайиб ўтириб қолди, хўрсиниб-хўрсиниб йиғлади ва шу ўтиришда юзини чангаллаганча бош кўтармай узоқ қолиб кетди. Сўнг бор кучини тўплаб, ўзини хотиржам кўрсатишга уриниб, ўғли томон юра бошлади.

* Ўтир, гаплашамиз, - деди оғир хўрсиниб Найман она.

Улар ерга чўкдилар.

* Мени танияпсанми?- сўради она.
* Манқурт йўқ дегандай бош чайқади.
* Отинг нима?
* Манқурт, - деди у.
* Сени ҳозир шундай деб аташади. Аввалги отинг эсингдами? Асли исмингни эслаб кўр-чи.

Манқурт жим қолди.

**Ч. Айтматов “Асрга татигулик кун” (675 сўз).**

2. **Муаллиф матнда кўтараётган муаммони шакллантириб ёзинг.**

**Муаммоннинг актуаллиги нимада эканини тушунтиринг.**

**3. Муаллиф кўтараётган муаммога ўз муносабатингизни билдиринг.**

**4. Ўз нуқтаи назарингизни аргументлар билан далилланг.**

1. **Кириш**. Муаммони кўрсатувчи унинг актуаллигини намойиш этувчи бир-икки фикр.

2. **Муаммонинг ифодаланиши** 2 хил вариантда бўлиши мумкин. Муаммо (нимада?) - бу ерда муаммо ва мавзу тушунчаларини чалкаштирмаслик даркор. (Муаммо конкретроқ); ёки риторик савол ёрдамида. Риторик савол – энг қулай шакллантириш усули, ахир кейинги мулоҳаза унинг жавоби бўлади. Мавзудан четлаб кетмасликни кузатувчи ўнг қулай йўл. (Масалан: муаллиф ўз асарларини яратаётиб, нимага интилиши даркор? )

*Ёзувчи фикри бўйича, чинакам одам бўлиб яшаш кераклиги барчага маълум. Бироқ, чинакам одам сифатида ҳаёт кечириш осон эмаслиги, бу талабга жавоб бера олиш анча оғир ва мушкул экани, ҳатто у қайси бир йўсинда қурбон талаб қилиши ҳақида доим ҳам очиқ гапирилмайди.*

1. **Муаммога изоҳ.**

Намуна ва изоҳ бериш учун универсал конструкцияни қўллаш мумкин.

Муаллиф ... ни кўрсатиш учун “Цитата (яъни кўчирма)” – деб ёзади

*Китобхоннинг диққатини жалб этиш учун муаллиф асарда келтирилган ривоятга мурожат қилади. Ривоятдаги ўзлигидан, хотирасидан, инсонийлик сифатларидан ажралган Манқурт, ўғлининг хотирасини, исмини эслатишга уринган Онаизор тимсоли китобхонни бениҳоя чуқур ўйга толдиради. Айниқса, ривоятнинг Она ва Манқурт ўғилнинг сўнгги суҳбати, камонни ўз туққан онаси томон йўналтирган лавҳасини ўқиган ҳар бир инсоннинг қалбини ларзага келтирмай қўймайди. Одамийлик, инсон бўлиб яшаш ҳақида очиқ гапирилмаса-да, қаҳрамоннинг хатти-ҳаракати, ўй-фикри орқали яққол кўрсатиб қўяди, асар мазмунига шўнғишга мажбур қилади.*

4. **Муаллиф позицияси** одатда матннинг охирида жойлашади. Агар муаллиф позицияси матнда яққол кўринадиган ўрин бўлса, уни цитата қатори келтириш мумкин.

*Чингиз Айтматовнинг “Асрга татигулик кун” романи ана шу – чинакам одам сифатида ҳаёт кечириш қийин эканини рўй-рост, ҳаққоний ва ҳалол, бадиий жиҳатдан теран кўрсатиб беришга бағишланган. Асар қаҳрамонларини ҳам шунчаки яхши ёки ёмон деб бўлмайди, улар фақат мурраккаб инсоний тақдирга эга кишилардир.*

*Муаллиф асар қаҳрамонларининг мураккаб инсоний тақдирлари орқали замонамиз одамларини бефарқлик, лоқайдлик, ўзганинг ташвиши, муаммосига эътиборсизлик оқибати, хуллас манқуртлик балосидан огоҳ этишга чорлайди.*

1. **Муаллиф фикрига шахсий фикр.** Муаллиф фикрига қўшилиш, рози бўлиш ёки унга қарши чиқиш (қарши чиқса ҳам бўлади, бироқ асослаш бироз мушкулроқ бўлиши мумкин).

*Мен муаллифнинг фикрларига қўшиламан, ҳақиқатан ижодкор энг аввало ўз асарларида бутун олам ва жамиятнинг гўзаллигини тараннум этмоғи керак. Айни чоғда даврнинг долзарб муаммолари, жамиятдаги инқирозлар ҳақида огоҳ этиш орқали оламни сақлашга чорлаб туради.*

1. **Хулоса -** бу шаблон сўзлар қўлланган кириш қисмнинг такрори эмас. Бу қайсидир жиҳатдан сизнинг мулоҳазаларингизнинг сўнгги умумлашмасидир.

*Эзгулик инсонга энг зарур эҳтиёж. Усиз инсон яшаши мумкин эмас. Бироқ у осонлик билан амалга ошмайди. Бунинг учун жуда катта қийинчиликларни енгишга чидамоқ керак. Эзгуликнинг йўли осон ва текис бўлиши мумкин эмас. У доимо аёвсиз курашлар силсиласининг натижаси сифатидагина намаён бўлиши ва бунинг устига доим ғолиб бўлавермаслиги ҳам мумкин. Унинг мағлубиятидаги ғалабани кўрсатиш, уни умидсизликдан халос этиш, ўзига ва ҳаётга ишончини мустаҳкамлаш санъат ва адабиётнинг бурчидир.*

*Эҳтимол, ҳамма санъат асари ҳам бирор нимани ўргатмаслиги мумкиндир, аммо ҳар бири томошабин, китобхон ва тингловчи қалбининг маълум торларини чертмоғи даркордир.*